
Návrh uznesenia


UZNESENIE č. ......../2024

zo dňa 16. 02. 2024

Zastupiteľstvo Bratislavského samosprávneho kraja po prerokovaní materiálu


A schvaľuje


ako prípad hodný osobitného zreteľa, v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov, ktorým je nedostatok športovísk a rozvoj telesnej kultúry a športu, nájom nehnuteľného majetku, a to:

· stavby veľkého futbalového ihriska, postaveného na pozemku s parc. č. 1093 v k.ú. Dúbravka, obec Bratislava-Dúbravka, okres: Bratislava IV, v rozsahu stavebného objektu SO 04, podľa koordinačnej situácie, ktorá tvorí prílohu 1 tohto uznesenia,
· stavby malého futbalového ihriska, postaveného na pozemku s parc. č. 1092/7 v k.ú. Dúbravka, obec Bratislava-Dúbravka, okres Bratislava IV, v rozsahu podľa katastrálnej mapy, ktorá tvorí prílohu 2 tohto uznesenia,

pre nájomcu

Futbalový klub polície Bratislava, Ľuda Zúbka 25, 841 01 Bratislava, IČO: 42 258 014

s podmienkami: 

a) účel nájmu - rozvoj telesnej kultúry a športu,
b) doba nájmu veľkého futbalového ihriska – doba neurčitá odo dňa nadobudnutia účinnosti zmluvy, s možnosťou vypovedať nájomnú zmluvu zmluvnými stranami kedykoľvek bez uvedenia dôvodu s trojmesačnou výpovednou dobou,
c) doba nájmu malého futbalového ihriska – doba neurčitá odo dňa 01.04.2024,
d) nájomné – vo výške 75,- EUR/hod. užívania stavby veľkého futbalového ihriska  a vo výške 20,- EUR/hod. užívania stavby malého futbalového ihriska,
e) nájomca bude povinný uhrádzať aj služby osvetlenia veľkého futbalového ihriska a to v sume vo výške 10,- EUR za každú hodinu využívania tejto služby,
f) nájomca bude povinný uhrádzať aj služby osvetlenia malého futbalového ihriska a to v sume vo výške 4,- EUR za každú hodinu využívania tejto služby, 
g) nájomca bude povinný uhrádzať nájomné počas obdobia od 01.09 kalendárneho roka do 30.06 nasledujúceho roka podľa počtu hodín v schválenom rozvrhom na dané obdobie, pričom počas mesiaca december, január a február nie je povinný uhradiť nevyužité hodiny z dôvodu nepriaznivého počasia,
h) nájomca bude povinný uhrádzať nájomné počas obdobia mesiaca júl a august kalendárneho roka podľa počtu hodín, kedy využíval predmet nájmu v daných mesiacoch,
i) súčasťou zmluvy bude rozvrh hodín užívania predmetu nájmu platnom na obdobie do 31.08.2024,
j) nájomca je povinný každoročne najneskôr do 1. augusta kalendárneho roka predložiť správcovi návrh týždňového rozvrhu hodín užívania predmetu nájmu v pracovných dňoch v časovom rozmedzí od 15:00 do 20:30 hod. na obdobie 1.9. bežného roka až 31.8. nasledovného kalendárneho roka, pričom správca je oprávnený akceptovať rozvrh hodín alebo vykonať úpravu rozvrhu a to aj počas platného obdobia; zmenou rozvrhu hodín nedochádza k zmene nájomnej zmluvy iba k špecifikácií časových rozsahov užívania predmetu nájmu v pracovných dňoch,
k) správca je oprávnený 5 dni v priebehu kalendárneho roka využiť predmet nájmu na svoje účely, a to v prípade ak najneskôr 2 týždne pred dňom využívania oznámi deň užívania nájomcovi,
l) nájomca podpíše nájomnú zmluvu do 180 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote nájomca nájomnú zmluvu nepodpíše, uznesenie stráca platnosť,
m) výkonom práva nájmu a účelom nájmu sa nesmie nájomca dotknúť žiadnych práv tretích osôb.

B schvaľuje


ako prípad hodný osobitného zreteľa, v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov, ktorým je nedostatok športovísk a rozvoj telesnej kultúry a športu, nájom nehnuteľného majetku, a to:

· stavby veľkého futbalového ihriska, postaveného na pozemku s parc. č. 1093 v k.ú. Dúbravka, obec Bratislava-Dúbravka, okres: Bratislava IV, v rozsahu stavebného objektu SO 04, podľa koordinačnej situácie, ktorá tvorí prílohu 1 tohto uznesenia,

pre nájomcu

Futbalový klub Dúbravka, K Horánskej studni 29, 841 02 Bratislava, IČO: 17 515 298

s podmienkami: 

a) účel nájmu - rozvoj telesnej kultúry a športu,
b) doba nájmu veľkého futbalového ihriska – doba neurčitá odo dňa nadobudnutia účinnosti zmluvy, s možnosťou vypovedať nájomnú zmluvu zmluvnými stranami kedykoľvek bez uvedenia dôvodu s trojmesačnou výpovednou dobou,
c) nájomné – vo výške 75,- EUR/hod. užívania stavby veľkého futbalového ihriska, 
d) nájomca bude povinný uhrádzať aj služby osvetlenia veľkého futbalového ihriska a to v sume vo výške 10,- EUR za každú hodinu využívania tejto služby,
e) nájomca bude povinný uhrádzať nájomné počas obdobia od 01.09 kalendárneho roka do 30.06 nasledujúceho roka podľa počtu hodín v schválenom rozvrhom na dané obdobie, pričom počas mesiaca december, január a február nie je povinný uhradiť nevyužité hodiny z dôvodu nepriaznivého počasia,
f) nájomca bude povinný uhrádzať nájomné počas obdobia mesiaca júl a august kalendárneho roka podľa počtu hodín, kedy využíval predmet nájmu v daných mesiacoch,
g) súčasťou zmluvy bude rozvrh hodín užívania predmetu nájmu platnom na obdobie do 31.08.2024,
h) nájomca je povinný každoročne najneskôr do 1. augusta kalendárneho roka predložiť správcovi návrh týždňového rozvrhu hodín užívania predmetu nájmu v pracovných dňoch v časovom rozmedzí od 15:00 do 20:30 hod. na obdobie 1.9. bežného roka až 31.8. nasledovného kalendárneho roka, pričom správca je oprávnený akceptovať rozvrh hodín alebo vykonať úpravu rozvrhu a to aj počas platného obdobia; zmenou rozvrhu hodín nedochádza k zmene nájomnej zmluvy iba k špecifikácií časových rozsahov užívania predmetu nájmu v pracovných dňoch,
i) správca je oprávnený 5 dni v priebehu kalendárneho roka využiť predmet nájmu na svoje účely, a to v prípade ak najneskôr 2 týždne pred dňom využívania oznámi deň užívania nájomcovi,
j) nájomca podpíše nájomnú zmluvu do 180 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote nájomca nájomnú zmluvu nepodpíše, uznesenie stráca platnosť, 
k) výkonom práva nájmu a účelom nájmu sa nesmie nájomca dotknúť žiadnych práv tretích osôb.


C schvaľuje


ako prípad hodný osobitného zreteľa, v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov, ktorým je nedostatok športovísk a rozvoj telesnej kultúry a športu, nájom nehnuteľného majetku, a to:

· stavby veľkého futbalového ihriska, postaveného na pozemku s parc. č. 1093 v k.ú. Dúbravka, obec Bratislava-Dúbravka, okres: Bratislava IV, v rozsahu stavebného objektu SO 04, podľa koordinačnej situácie, ktorá tvorí prílohu 1 tohto uznesenia,

pre nájomcu

Futbalový klub mládeže Karlova Ves, Karloveská 3, 841 04 Bratislava, IČO: 31 803 164

s podmienkami: 

a) účel nájmu - rozvoj telesnej kultúry a športu,
b) doba nájmu veľkého futbalového ihriska – doba neurčitá odo dňa nadobudnutia účinnosti zmluvy, s možnosťou vypovedať nájomnú zmluvu zmluvnými stranami kedykoľvek bez uvedenia dôvodu s trojmesačnou výpovednou dobou,
c) nájomné – vo výške 75,- EUR/hod. užívania stavby veľkého futbalového ihriska, 
d) nájomca bude povinný uhrádzať aj služby osvetlenia veľkého futbalového ihriska a to v sume vo výške 10,- EUR za každú hodinu využívania tejto služby,
e) nájomca bude povinný uhrádzať nájomné počas obdobia od 01.09 kalendárneho roka do 30.06 nasledujúceho roka podľa počtu hodín v schválenom rozvrhom na dané obdobie, pričom počas mesiaca december, január a február nie je povinný uhradiť nevyužité hodiny z dôvodu nepriaznivého počasia,
f) nájomca bude povinný uhrádzať nájomné počas obdobia mesiaca júl a august kalendárneho roka podľa počtu hodín, kedy využíval predmet nájmu v daných mesiacoch,
g) nájomca je povinný každoročne najneskôr do 1. augusta kalendárneho roka predložiť správcovi návrh týždňového rozvrhu hodín užívania predmetu nájmu v pracovných dňoch v časovom rozmedzí od 15:00 do 20:30 hod. na obdobie 1.9. bežného roka až 31.8. nasledovného kalendárneho roka, pričom správca je oprávnený akceptovať rozvrh hodín alebo vykonať úpravu rozvrhu a to aj počas platného obdobia; zmenou rozvrhu hodín nedochádza k zmene nájomnej zmluvy iba k špecifikácií časových rozsahov užívania predmetu nájmu v pracovných dňoch,
h) správca je oprávnený 5 dni v priebehu kalendárneho roka využiť predmet nájmu na svoje účely, a to v prípade ak najneskôr 2 týždne pred dňom využívania oznámi deň užívania nájomcovi,
i) nájomca podpíše zmluvu o budúcej nájomnej zmluve do 180 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote nájomca nájomnú zmluvu nepodpíše, uznesenie stráca platnosť; predmetom zmluvy bude záväzok zmluvných strán najneskôr do 31.12.2025 uzatvoriť nájomnú zmluvu na užívanie stavby veľkého futbalového ihriska, a to na základe výzvy budúceho nájomcu na uzatvorenie zmluvy, ktorého súčasťou bude rozvrh na daný kalendárny rok,  
j) výkonom práva nájmu a účelom nájmu sa nesmie nájomca dotknúť žiadnych práv tretích osôb.

D ukladá


riaditeľke Úradu Bratislavského samosprávneho kraja zabezpečiť prípravu a podpis nájomnej zmluvy
					Termín: v zmysle textu uznesenia v časti A podmienky

riaditeľke Úradu Bratislavského samosprávneho kraja zabezpečiť prípravu a podpis nájomnej zmluvy
					Termín: v zmysle textu uznesenia v časti B podmienky

riaditeľke Úradu Bratislavského samosprávneho kraja zabezpečiť prípravu a podpis zmluvy o budúcej nájomnej zmluvy
					Termín: v zmysle textu uznesenia v časti B podmienky


















D ô v o d o v á   s p r á v a


Bratislavský samosprávny kraj (ďalej aj ako „BSK“) realizoval rekonštrukciu futbalového ihriska v správe Strednej priemyselnej škole elektrotechnickej, Karola Adlera 5, 841 02 Bratislava (ďalej aj ako „Škola“). Po vykonaní rekonštrukcie v časoch mimo vyučovacích hodín BSK a Škola má v záujme využívania športovísk dlhodobo prenajať futbalové ihrisko nasledovným subjektom: 

a) Futbalový klub polície Bratislava, Ľuda Zúbka 25, 841 01 Bratislava, IČO: 42 258 014 (ďalej aj ako „FKP Bratislava“),
b) Futbalový klub Dúbravka, K Horánskej studni 29, 841 02 Bratislava, IČO: 17 515 298 (ďalej aj ako „FK Dúbravka“),
c) Futbalový klub mládeže Karlova Ves, Karloveská 3, 841 04 Bratislava, IČO: 31 803 164 (ďalej aj ako „FKM Karlova Ves“).

Vyššie uvedené subjekty požiadali Školu a BSK o dlhodobý prenájom, pričom za týmto účelom došlo k spoločnému stretnutiu zástupcov FKP Bratislava, FK Dúbravka a FKM Karlova Ves, kde boli prerokované jednotlivé náležitosti nájmu. Na základe uvedeného došlo jednotlivými žiadateľmi k podaniu žiadostí o nájom spolu s návrhom rozvrhu času využívania predmetu nájmu. 

Predmet žiadostí o dlhodobý nájmom je tvorený: 
a) veľkým futbalovým ihriskom, zakresleným podľa koordinačnej situácie, ktorá tvorí prílohu 1 uznesenia a 
b) malým futbalovým ihriskom, ktorý je zakreslený na katastrálnej mape, ktorá tvorí prílohu 2 uznesenia. 

Jednotlivo boli podané žiadosti s nasledovným návrhom: 

Ad. 1 Žiadosť FKP Bratislava: 
	FKP Bratislava podala žiadosť o prenájom veľkého ihriska v časoch na rok 2024 nasledovne:
Utorok		15:30-17:00
Streda		17:00-18:30
Štvrtok		15:30-17:00
Piatok		15:30-17:00
a
žiadosť o prenájom malého ihriska v časoch na rok 2024 nasledovne:
Pondelok 	17:00-18:30
Piatok		17:00-18:30

Ad. 2 Žiadosť FK Dúbravka
FK Dúbravka podala žiadosť o prenájom veľkého ihriska v časoch na rok 2024 nasledovne:
Pondelok	17:00-18:30 (okrem dátumov 4.3.2024 a 1.4.2024 -školské prázdniny)
Utorok		18:30-20:00 (okrem dátumov 5.3.2024 - školské prázdniny)
Štvrtok		18:30-20:00 (okrem dátumov 7.3.2024 - školské prázdniny)
Piatok		17:00-18:30 (okrem dátumov 8.3.2024 a 29.3.2024 - školské prázdniny)

Ad. 3 Žiadosť FKM Karlova Ves
	FKM Karlova Ves prezentovala svoju žiadosť o nájom veľkého ihriska v časoch na rok 2024 nasledovne:
	Pondelok	15:30-17:00
	Utorok		17:00-18:30
	Streda		15:30-17:00
	Štvrtok		17:00-18:30

FKM Karlova Ves však v súčasnosti využíva futbalové ihrisko na Patrónke v areáli Zariadenia sociálnych služieb ROSA, ktoré je v zriaďovateľskej pôsobnosti BSK, pričom do času úpravy areálu chce dané ihrisko aj využívať. Súčasne však FKM Karlova Ves má obavy, aby nedošlo k naplneniu kapacít využívania veľkého futbalového ihriska, na základe čoho podala žiadosť o uzatvorenie zmluvy o budúcej nájomnej zmluve. Uvedená zmluva o budúcej nájomnej zmluve bude umožňovať v prípade skončenia nájmu na Patrónke, presun FKM Karlova Ves na veľké futbalové ihrisko v areáli Školy. Návrh trvania zmluvy o budúcej nájomnej zmluve, resp. najneskorší možný termín uzatvorenia nájomnej zmluvy zo strany FKM Karlova Ves sa navrhuje do 31.12.2025. 

Z vyššie uvedených žiadostí vyplýva, že v súčasnosti nedochádza k časovým konfliktom využívania predmetu nájmu. Úrad BSK súčasne navrhol spôsob každoročnej flexibilnej zmeny rozvrhu hodín medzi jednotlivými futbalovými klubmi tak, že tieto najneskôr do 01.08. bežného roku musia predložiť návrh rozvrhu. Aby sa predišlo konfliktom jednotlivých časov bude Škola, ako správca areálu, oprávnená potvrdiť alebo zmeniť rozvrhy hodín pre jednotlivé kluby.

Cena prenájmu bola stanovená na sumu: 
	75,- EUR za 1 hodinu (60 minút) nájmu veľkého futbalového ihriska,
	20,- EUR za 1 hodinu (60 minút) nájmu malého futbalového ihriska,
	10,- EUR za 1 hodinu využívania služieb osvetlenia veľkého futbalového ihriska, 
	4,- EUR za 1 hodinu využívania služieb osvetlenia malého futbalového ihriska.

Na základe vyššie uvedeného Úrad BSK tak spracoval materiál, predmetom ktorého je poskytnutie predmetu nájmu (veľkého a malého futbalového ihriska), do nájmu jednotlivým futbalovým klubom. 

Osobitný zreteľ:
Samosprávny kraj sa pri výkone samosprávy stará o všestranný rozvoj svojho územia a o potreby svojich obyvateľov s čím súvisí aj potreba telesnej výchovy detí, čo bude zabezpečené zo strany futbalových klubov užívaním predmetu nájmu na daný účel v časoch mimo vyučovacích hodín.

Podľa § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov o nájmoch majetku vyššieho územného celku z dôvodu hodného osobitného zreteľa rozhodne zastupiteľstvo vyššieho územného celku trojpätinovou väčšinou všetkých poslancov; ustanovenia odsekov 1 až 3 a 5 až 7 § 9a zákona č. 446/2001 Z. z. v z. n. p. sa nepoužijú. Osobitný zreteľ musí byť zdôvodnený; zámer prenajať majetok týmto spôsobom je vyšší územný celok povinný zverejniť najmenej 15 dní pred schvaľovaním nájmu zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby. 

Zámer prenajať časti predmetných pozemkov vyššie uvedeným spôsobom BSK zverejnil dňa .......2024 na svojej úradnej tabuli a na svojej internetovej stránke.

	Na základe vyššie uvedených skutočností predkladáme Zastupiteľstvu BSK materiál na schválenie.

Prílohou materiálu sú:
· Príloha 1 uznesenia – kópia koordinačnej situácie veľkého futbalového ihriska
· Príloha 2 uznesenia – kópia katastrálnej mapy so zakreslením malého futbalového ihriska
· Žiadosť žiadateľa FKP Bratislava
· Žiadosť žiadateľa FK Dúbravka
· Žiadosť žiadateľa FKM Karlova Ves
· Kópia katastrálnej mapy s vyznačením areálu
